**Poziv za prijavu na „Radionicu fantastičnog pisanja"-SFerinu online literarnu radionicu**

Pozivaju se učenici srednjih škola u Republici Hrvatskoj da se prijave na SFerinu Radionicu fantastičnog pisanja, online literarnu radionicu na kojoj će se, praktično i na konkretnom tekstu, brusiti spisateljske vještine.

Kao prijavu, svaki potencijalni sudionik radionice treba poslati dovršenu priču iz nekog od žanrova fantasike. Tema je slobodna. Učenici koji su se prijavili na natječaj za SFERICE mogu sudjelovati u radionici s tom pričom. Sudjelovanje na radionici neće utjecati na rezultat natječaja.

Radionica je besplatna i održat će se **između** **20. travnja i 1. lipnja**, po dogovoru sa sudionicima, online, kako bi u njoj mogli sudjelovati i učenici izvan Zagreba, a održat će se na **Discordu**.

Planirano trajanje radionice je **tri termina po dva do tri sata**, a po potrebi i željama sudionika mogući su i produžeci.

**Prijava:**

Potrebno je poslati priču (ili informaciju o sudjelovanju na natječaju za SFERICE) na mail **radionica@sfera.hr***.* Uz priču, naravno, potrebno je poslati i osobne podatke: ime, prezime, razred i školu te kontakt e-mail.

Priču je potrebno poslati u formatu pogodnom za uređivanje: DOCX, RTF, ODT ili slično.

Priča, u principu, ne bi trebala biti dulja od 20 kartica (6000 riječi ili 30.000 znakova bez razmaka). Ukoliko bude dulja, vjerojatno će jedan od postupaka koji će se učiti na radionici biti kraćenje.

Na radionici će moći sudjelovati ograničen broj sudionika (desetak). Ukoliko se prijavi više zainteresiranih, na temelju poslanih priča obavit će se selekcija. Ukoliko se to dogodi, učenici koji ne prođu selekciju, dobit će povratnu informaciju i, u okviru mogućnosti, kratki pismeni mini-tečaj koji bi im trebao pomoći da na sljedećoj radionici prođu selekciju.

Za sve dodatne detalje i informacije, pogledajte SFerin web:

<https://sfera.hr/natjecaji-i-radionice/radionica-fantasticnog-pisanja-2024/>

Rok za slanje je 5. travnja 2024. godine.

Voditelj radionice je Dalibor Perković, urednik fanzina Parsek i autor nekoliko romana i više priča iz područja fantastike te višestruki dobitnik nagrade SFERA.